
JUDEŢUL TIMIŞ

MUNICIPIUL TIMIŞOARA

SERVICIUL ŞCOLI SPITALE
NR. SC2019-3302/12.02.2019 

                                  _______________________________________________________________                                                                       
RAPORT DE SPECIALITATE

privind schimbarea destinaţiei  spaţiului constând în  etajele I şi II,  ale căminului  internat  al fostului Colegiu Tehnic "Ion Mincu" şi a terenului de acces , situat în Timişoara, str. Franz Liszt nr. 3, precum şi  transmiterea acestora în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş

    Având în vedere Expunerea de motive nr. SC2019-3302/12.02.2019 a Primarului Municipiului Timişoara şi Proiectul de hotărâre privind schimbarea destinaţiei  spaţiului  constând în etajele I şi II, ale căminului  internat al fostului Colegiu Tehnic "Ion Mincu"  şi a terenului de acces, situat în Timişoara, str. Franz Liszt nr. 3 precum şi  transmiterea  acestora în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş.

Facem următoarele precizări:

     Centrul Judeţean de Resurse şi Asistenţă Educaţională Timiş a funcţionat într-un spaţiu din clădirea Colegiului Tehnic „Emanuil Ungureanu”, în  baza unui contract de  comodat   care a expirat la data de 24.04.2018 şi nu a mai fost prelungit, întrucât spaţiul este necesar pentru desfăşurarea activităţilor şcolare a claselor preluate de la de Colegiul Tehnic ‘’Ion Mincu”, redistribuite în urma divizării totale. De asemenea, clădirea Colegiului Tehnic „Emanuil Ungureanu”,  urmează   să intre în lucrări de reabilitare.

     Conform art. 99, alin 4 şi 5 din Legea nr. 1/2011 a educaţiei naţionale, Centrele judeţene de resurse şi asistenţă educaţională sunt unităţi specializate ale învăţământului preuniversitar, cu personalitate juridică, coordonate metodologic de inspectoratele şcolare şi sunt finanţate de la bugetul consiliilor  judeţene.   

    Consiliul Judeţean Timiş prin adresele cu nr. 4773/20.03.2018 şi nr. 9557/24.05.2018, înregistrate la Municipiul Timişoara sub nr.SC2018-10282/03.05.2018 respectiv nr. SC2018-12426/ 24.05.2018, a solicitat analizarea posibilităţii transferării imobilului – cămin, aferent Colegiului Tehnic “Ion Mincu”, din domeniul public al Municipiului Timişoara în domeniul public al  Judeţului Timiş, necesar desfăşurării activităţii mai multor instituţii aflate în subordinea Consiliului Judeţean Timiş, respectiv Centrul Judeţean de Resurse şi Asistenţă Educaţională Timiş şi Direcţia de Asistenţă Socială şi Protecţia Copilului Timiş.  

    Centrul  Judeţean  de Resurse şi Asistenţă Educaţională Timiş prin adresa cu nr. 2734/11.06.2018 înregistrată la Municipiul Timişoara  sub nr. SC2018-13624/12.06.2018 a solicitat atribuirea unui spaţiu adecvat pentru  desfăşurarea activităţii.

   Inspectoratul Şcolar Judeţean Timiş prin adresa cu nr.5925/07.06.2018, înregistrată la Municipiul Timişoara sub nr. SC2018-13414/08.06.2018, a solicitat emiterea unei hotărâri  prin care consiliul local să-şi exprime acordul de cedare a spaţiului din căminul  aferent Colegiului Tehnic „Ion Mincu” în favoarea Consiliului Judeţean Timiş, în vederea amenajării sediului Centrului Judeţean de Resurse şi Asistenţă Educaţională Timiş.

    Căminul internat aferent fostului Colegiu Tehnic “Ion Mincu”, înscris în CF nr.420304- C1, situat în Timişoara, str. Franz Liszt nr. 3 are regim de înălţime S+P+4E+M1+M2 şi se află în proprietatea publică a Municipiului Timişoara şi a Consiliului Judeţean Timiş astfel:

     1 Spaţiul nr.1 compus din subsol, parter, etajul I şi II, face parte din domeniul public al Municipiului Timişoara  în administrarea Consiliului Local şi este aferent fostului Colegiu Tehnic „Ion Mincu” fiind utilizat astfel:

        -  subsolul este tehnic;

        - la parter funcţionează Direcţia Generală de Asistenţă Socială şi Protecţia Copilului  Timiş din anul 2007 în spaţiul  cu suprafaţa utilă de 346,39 mp, iar restul spaţiului din parter este liber;
        - etajul I si etajul  II  sunt libere.
     Pentru spaţiul  folosit de Direcţia Generală de Asistenţă Socială şi Protecţia Copilului  Timiş  a fost adoptată HCL nr.405/27.07.2018 prin care a fost aprobată propunerea de schimbare a destinaţiei şi  prin adresa cu nr. SC2018 -17280/30.08.2018 s-a solicitat avizul de schimbare a destinaţiei de la Ministerul Educaţiei Nationale.
    2. Spaţiul nr.2 compus din etajul III, etajul IV, mansardă I şi  mansardă II  care face parte din  domeniul public al Judeţului Timiş şi este utilizat  de instituţii din structura  Consiliului Judeţean Timiş  pentru desfăşurarea activităţilor de interes public.

    Începând cu anul şcolar 2018-2019, Colegiul Tehnic “Ion Mincu” nu mai  utilizează spaţiile din  cămin, întrucât a fost divizat în totalitate şi nu mai este cuprins în reţeaua şcolară  pe anul 2018-2019.  
    Consiliul Local  prin HCL  nr. 334/22.06.2018  şi-a  dat acordul  de principiu pentru transmiterea din administrarea Consiliului Local al Municipiului Timişoara în administrarea  Consiliului Judeţean Timiş, pe o perioadă de 10 ani a etajelor I şi II ale căminului  din str.Franz Liszt nr.3, aferent fostului Colegiului Tehnic ‘’Ion Mincu”, în vederea desfăşurării activităţii Centrului Judeţean de Resurse şi Asistenţă Educaţională Timiş, condiţionat de obţinerea Avizului conform al Ministrului Educaţiei Naţionale şi de executarea lucrărilor de investiţii şi reparaţii necesare desfăşurării activităţii Centrului Judeţean de Resurse şi Asistenţă Educaţională Timiş, de către Consiliul Judeţean Timiş.

    Consiliul Judeţean Timiş prin adresa cu nr.13894 din 24.07.2018, înregistrată la Municipiul Timişoara sub nr. SC2018-17775/26.07.2018 şi-a exprimat acordul cu privire la exercitarea dreptului de administrare asupra spaţiului situat în căminul din str.Franz Liszt nr.3, în condiţiile prevăzute în  HCL nr. 334/22.06.2018.

   Conform procesului verbal din data de 17.07.2018, Comisia de analiză a spaţiilor temporar disponibile, situate în imobilele instituţiilor şcolare şi medicale aflate în proprietatea Municipiului Timişoara,  a  fost de acord cu transmiterea etajelor I şi II ale  căminului  internat al  fostului Colegiul Tehnic “Ion Mincu”, în administrarea Consiliului Judeţean Timiş.

    Prin HCL  nr. 518/24.10.2018 s-a aprobat  propunerea de schimbare a destinaţiei pe o perioadă de 10 ani, a etajelor  I şi II cu suprafaţa  construită de 1430 mp, ale căminului  şi a terenului de acces în suprafaţă de 22,42 mp, din str. Franz Liszt nr.3, Timişoara, aferente fostului Colegiu Tehnic „Ion Mincu”, în vederea trasmiterii în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş.
      Prin adresa cu nr. 37245/5039/13.12.2018 înregistrată la instituţia noastră sub nr. SC2018-31425/28.12.2018 Ministerul Educaţiei Naţionale a transmis  Avizul conform nr. 11392/11.12.2018 privind schimbarea destinaţiei spaţiului în suprafaţă de 1430 mp (etajul I şi II  ale căminului internat) şi a terenului în suprafaţă de 22,42 mp din totalul de 1116,00 mp, din spaţiu  pentru învăţământ în spaţiu necesar desfăşurării activităţii Centrului Judeţean de Resurse şi Asistenţă Educaţională Timiş, pentru o perioadă de 10 ani.
    Legea nr.215/2001 a adminitraţiei publice locale prevede la art. 123 alin 1 „Consiliile locale şi consiliile judeţene hotărăsc ca bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate”. 
     Potrivit art. 867 din Cod civil, dreptul de administrare  asupra  bunurilor  proprietate publică se constituie prin hotărâre a Guvernului, a consiliului judeţean sau, după caz, a consiliului local. Potrivit  art 868 din codul civil dreptul  de administrare asupra  bunurilor  proprietate publică poate fi exercitat de regiile autonome sau, după caz, de  autorităţile  administraţiei publice centrale sau locale şi alte  instituţii publice de interes naţional, judeţean ori local.
     Schimbarea destinaţiei  spaţiului  în suprafaţă de 1430 mp (etajul I şi II  ale căminului internat) şi a terenului în suprafaţă de 22,42 mp din totalul de 1116,00 mp, situat în Timişoara str. Franz Liszt nr.3 va opera de la data intrării  în vigoare a HCL, până la data 11.12.2028, dată la care expiră Avizul conform  nr. 11392/11.12.2018  al  Ministrului  Educaţiei Naţionale.  

   Având în vedere  cele de  mai sus , apreciem că;

    - proiectul de hotărâre privind schimbarea destinaţiei spaţiului spaţiului  constând în etajele I şi II, ale căminului  internat al fostului Colegiu Tehnic "Ion Mincu" şi a terenului de acces, situat în Timişoara, str. Franz Liszt nr. 3 precum şi  transmiterea  acestora în administrarea Consiliului Judeţean Timiş pentru desfăşurarea activităţii Centrului Judeţean de Resurse şi Asistenţă Educaţională Timiş, îndeplineşte condiţiile pentru a fi supus dezbaterii Consiliului Local al Municipiului Timişoara.
                  ŞEF SERVICIU ,



                      CONSILIER,

                    Anca Lăudatu                                                              Ciucur Ioana
  Cod.FO 53-01,Ver.1

